கேள்வி: கூட்டாண்மை - கூட்டாண்மை பதிவு பற்றி நீங்கள் என்ன அறிந்துள்ளீர்கள்?
பதில்: இந்தியாவில் கூட்டாண்மை நிறுவன பதிவு கட்டாயமில்லை. இது கூட்டாளிகளின் விருப்பத்திற்குட்பட்டது. கூட்டாளிகள் விருப்பப்பட்டால், நிறுவன பதிவாளரிடம், அவர்கள் நிறுவனத்தை பதிவுசெய்து கொள்ளலாம் என இந்திய கூட்டாண்மைச் சட்டம் 1932 வகைசெய்கிறது.
கேள்வி: கூட்டாண்மை - கூட்டாண்மை ஒப்பாவணத்தின் உள்ளடக்கம் பற்றி விளக்கவும்.
பதில்: கீழ்கண்ட செய்திகள் ஒரு கூட்டாண்மை ஒப்பாவணத்தில் (agreement) வழக்கமாக காணப்படும். *நிறுவனத்தின் பெயர் *ஒப்பந்தம் நாள் மற்றும் தொழில் புரியும் இடம் *அனைத்து கூட்டாளிகளின் பெயர் மற்றும் முகவரி *நிறுவனம் மேற்கொள்ள இருக்கம் தொழிலின் தன்மை *கூட்டாண்மையின் கால வரையறை *ஒவ்வொரு கூட்டாளியும் வழங்கிய முதலீடு தொகை *ஒவ்வொரு கூட்டாளியும் நிறுவனத்திலிருந்து எடுக்கும் தொகை *இலாப பகிர்வு விகிதம் *உழைக்கும் கூட்டாளிகளுக்கு கொடுக்கப்பட வேண்டிய ஊதியம் *முதல் மற்றும் எடுப்பு மீது வட்டி *கூட்டாளிகள் சேரும்போது அல்லது விலகும்போது பின்பற்ற வேண்டிய நடைமுறை *நிறுவனத்தைக் கலைக்கும் முறையும், அக்கலைப்பின்போது கணக்குகளைத் தீர்த்துக்கொள்ளும் வழிமுறையும். *கணக்கு ஏடுகளை பராமரித்தல் மற்றும் தணிக்கை *கூட்டாளிகள் நிறுவனத்திற்குத் தந்திடும் கடன்கள் மற்றும் முன்பணம் ஆகியவற்றின் மீதான வட்டி. *கூட்டாளிகள் சேரும்பொழுது, விலகும்பொழுது, மற்றும் இறக்கும்பொழுதும் வாணிக நற்பெயரை மதிப்பிடும் முறை. *கூட்டாளிகளிடையே உண்டாகும் தகராறுகளை தீர்க்க நடுவர் தீர்ப்பிற்கு விடும் நடைமுறை. கூட்டாண்மை ஒப்பாவணத்தில் கண்டுள்ள செய்திகளை அனைத்துக் கூட்டாளிகளின் இசைவுடன் தான் மாற்ற முடியும்.